МОТИВИ
към Проект на Наредба №5
за условията и реда за вписване на общинските детски градини и центрове за подкрепа за личностно развитие в регистър на Община Троян
 
І. Причини, налагащи приемането на Наредба №5 за условията и реда за вписване на общинските детски градини и центрове за подкрепа за личностно развитие в регистър на Община Троян. 
Проектът на Наредба за условията и реда за вписване на общинските детски градини и центрове за подкрепа за личностно развитие в регистър на Община Троян е разработен в изпълнение на чл.346 на Закон за предучилищното и училищното образование (обн., ДВ, бр.79 от 13.10.2015 г., в сила от 01.08.2016 г.); чл. 8, чл. 26 и чл. 28, ал. 1 и ал. 2 от Закона за нормативните актове; чл. 76, ал. 3 от АПК. 

ІІ. Цели, които се поставят с предложения Проект: 
Въвеждане на общи изисквания за публичната информацията за детските градини и центровете за подкрепа за личностно развитие на територията на общината.
Разширяване информираността на местната общност за институциите, подлежащи на вписване в регистъра. Постигане публичност и прозрачност на информацията.

ІІІ. Финансови и други средства, необходими за изпълнение Наредбата. 
Предложеният проект не изисква допълнителни финансови средства. 

ІV. Очакваните резултати от прилагането, включително финансовите, ако има такива. 
С приемането на Наредба за условията и реда за вписване на общинските детски градини и центрове за подкрепа за личностно развитие в регистър на Община Троян се постига прозрачност и информираност на местната общност за дейността на детските градини и центровете за подкрепа за личностно развитие на територията на общината.

V. Анализ за съответствие с правото на Европейския Съюз. 
Предлаганият проект е подзаконов нормативен акт по Закона за предучилищното и училищното образование. Съответствието му с правото на Европейския съюз е предопределено от Закона, чиито норми са съобразени с Европейската харта за местното самоуправление и директивите на Европейската общност, регулиращи тази материя. Съдържанието в наредбата не противоречи на норми от по-висока степен и на европейското законодателство.
